Axel Bredsdorff
Axel Bredsdorff, 1883-1947, dansk maler. Som elev af sin far, landskabsmaleren Johan Ulrik (I.U.) Bredsdorff (1845-1928), af Kristian Zahrtmann og af Christian Krohg i Paris debuterede han på både Charlottenborg og Kunstnernes Efterårsudstilling i 1908.
Axel Bredsdorffs udtryksform var impressionistisk funderet, beslægtet med Fynboernes kunst, i lys- og atmosfæremættede hverdagsskildringer, portrætter og landskaber, bl.a. fra fødebyen Birkerød i Nordsjælland, hvor han boede sammen med sin søster, maleren Majsa Bredsdorff (1887-1964).